ddrg/super_eurlex huggingface dataset:
Direktiva Sveta 92/31/EGS

z dne 28. aprila 1992

o spremembi Direktive 89/336/EGS o približevanju zakonodaj držav članic v zvezi z elektromagnetno združljivostjo

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 100a Pogodbe,

ob upoštevanju predloga Komisije [1],

v sodelovanju z Evropskim parlamentom [2],

ob upoštevanju mnenja Ekonomsko-socialnega odbora [3],

ker Direktiva 89/336/EGS [4] predvideva popolno uskladitev na področju elektromagnetne združljivosti;

ker je za enotno uporabo navedene direktive pomembno, da obstajajo usklajeni standardi; ker ti standardi še ne bodo veljali do datuma začetka uporabe navedene direktive;

ker navedena direktiva ne predvideva primernega prehodnega obdobja, v katerem bi bilo dovoljeno dati v promet aparate, izdelane v skladu z nacionalnimi predpisi, ki so se uporabljali pred datumom začetka uporabe navedene direktive;

ker morajo proizvajalci imeti čas, potreben za trženje aparatov na zalogi;

ker je treba Direktivo 89/336/EGS ustrezno spremeniti,

SPREJEL NASLEDNJO DIREKTIVO:

Člen 1

Direktiva 89/336/EGS se spremeni, kakor sledi:

1. Člen 10(3) se črta.

2. Členu 12(1) se doda naslednji pododstavek:

"Vendar države članice za obdobje do 31. decembra 1995 dovolijo dajanje aparatov v promet in/ali začetek uporabe aparatov, navedenih v tej direktivi, v skladu z nacionalnimi predpisi, ki veljajo na njihovem ozemlju dne 30. junija 1992."

Člen 2

1. Države članice sprejmejo zakone in druge predpise, potrebne za uskladitev s to direktivo, najpozneje tri mesece po njenem sprejetju. O tem takoj obvestijo Komisijo.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

Države članice začnejo uporabljati te določbe najpozneje šest mesecev po sprejetju te direktive.

2. Države članice sporočijo Komisiji besedila temeljnih določb domače zakonodaje, sprejetih na področju, ki ga ureja ta direktiva.

Člen 3

Ta direktiva je naslovljena na države članice.

V Luxembourgu, 28. aprila 1992

Za Svet

Predsednik

Arlindo marques cunha

[1] UL C 126, 21.6.1991, str. 7.

[2] UL C 13, 20.1.1992, str. 506, inUL C 94, 13.4.1992.

[3] UL C 339, 31.12.1991, str. 1.

[4] UL L 139, 23.5.1989, str. 19. Direktiva, kakor je bila spremenjena z Direktivo 91/263/EGS (UL L 128, 23.5.1991, str. 1).

--------------------------------------------------
31991L0334
10.7.1991 URADNI LIST EVROPSKIH SKUPNOSTI L 184/27
DIREKTIVA KOMISIJE
z dne 6. junija 1991
ospremembiDirektive82/475/EGSodoločitvikategorijsestavin,kisela hkouporabljajozaoznačevanje
krmnih mešanic za hišne živali
(91/334/EGS)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske
skupnosti,
obupoštevanjuDirektiveSveta79/373/EGSzdne2.aprila1979
o trženju krmnih mešanic (1), nazadnje spremenjene z Direktivo
90/44/EGS (2), in zlasti člena 10 Direktive,
ker je, kar zadeva označevanje, namen Direktive 79/373/EGS
zagotoviti objektivne in točne informacije o sestavi in uporabikrme;
kerjedeklaracijasestavinvkrmivnekaterihprimerihpomembna
informacija;
kersejepokazalapotrebapooblikovanjukategorij,karomogoča
združevanje več sestavin pod istim imenom;
kersozaradiposebnenaravetevrstekrmepotrebniposebnipred-
pisi za označevanje krme za hišne živali;
ker je Direktiva 90/44/EGS spremenila osnovna določila v zvezi
z označevanjem krmnih mešanic; ker je treba skladno s tem pri-lagoditi Direktivo Komisije 82/475/EGS (
3);
kersoukrepi,določenistodirektivo,skladnizmnenjemStalnega
odbora za krmo,
SPREJELA NASLEDNJO DIREKTIVO:
Člen 1.
1. Člen 1 Direktive 82/475/EGS se nadomesti z naslednjim:„Člen 1
Kjerseskladnosčlenom5c(3)Direktive79/373/EGSnavedba
specifičnega imena sestavine lahko nadomesti z imenomkategorije, v katero sestavina sodi, so lahko na embalaži,posodi ali nalepki krmnih mešanic za hišne živali navedenesamo kategorije, naštete v prilogi k tej direktivi.“
Člen 2
Državečlanicenajpoznejedo22.januarja1992sprejmejozakone
in druge predpise, potrebne za uskladitev s to direktivo. O temtakoj obvestijo Komisijo.
Državečlanicesevsprejetihpredpisihsklicujejonatodirektivoali
pasklicnanjonavedejoobnjihoviuradniobjavi.Načinsklicevanjadoločijo države članice.
Člen 3
Ta direktiva je naslovljena na države članice.
V Bruslju, 6. junija 1991
Za Komisijo
Ray MAC SHARRY
Član Komisije
(1) UL L 86, 6.4.1979, str. 30.
(2) UL L 27, 31.1.1990, str. 35.
(3) UL L 213, 21.7.1982, str. 27.304 SL Uradni list Evropske unije 03/Zv. 11
Direktiva Komisije

z dne 28. oktobra 1991

o petnajsti prilagoditvi tehničnemu napredku Direktive Sveta 67/548/EGS o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi

(91/632/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 67/548/EGS z dne 27. junija 1967 o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi [1], kakor je bila nazadnje spremenjena z Direktivo 79/831/EGS [2], in zlasti členov 19, 20 in 21 Direktive,

ker sta Zvezna republika Nemčija in Kraljevina Danska zahtevali spremembo v označevanju nekaterih snovi in v skladu s členom 23 Direktive 67/548/EGS o tem uradno obvestili Komisijo;

ker je pregled seznama nevarnih snovi iz Priloge I k Direktivi 67/548/EGS pokazal, da je treba ta seznam prilagoditi sedanjim znanstvenim in strokovnim dognanjem;

ker so določbe te direktive v skladu z mnenjem Odbora za prilagajanje tehničnemu napredku direktiv o odpravi tehničnih ovir pri trgovanju z nevarnimi snovmi in pripravki,

SPREJELA NASLEDNJO DIREKTIVO:

Člen 1

Priloga I k Direktivi 67/548/EGS se spremeni:

1. Navedbe v Prilogi I k tej direktivi zamenjajo ustrezne navedbe v Prilogi I,

2. Navedbe v Prilogi k II tej direktivi se prvič vključijo v Prilogo I.

3. Navedbe z ES št., navedene v Prilogi III k tej direktivi, se črtajo iz Priloge I.

Člen 2

1. Države članice sprejmejo zakone in druge predpise, potrebne za uskladitev s to direktivo, najpozneje do 1. julija 1993. Države članice o tem takoj obvestijo Komisijo.

2. Države članice se v sprejetih predpisih sklicujejo na to direktivo ali pa sklicevanje nanjo navedejo ob njihovi uradni objavi. Postopek sklicevanja določijo države članice.

Člen 3

Ta direktiva je naslovljena na države članice.

V Bruslju, 28. oktobra 1991

Za Komisijo

Carlo Ripa di Meana

Član Komisije

[1] UL 196, 16.8.1967, str. 1.

[2] UL L 259, 15.10.1979, str. 10.

--------------------------------------------------

PRILOGA I, PRILOGA II in PRILOGA III

Glej: Direktivo Komisije 93/72/EGS, UL L 258, 16.10.1993, str. 30.

--------------------------------------------------
Direktiva Sveta

z dne 5. marca 1990

o hibridnih plemenskih prašičih za pleme

(90/119/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive sveta 88/661/EGS z dne 19. decembra 1988 o zootehniških standardih, ki se uporabljajo za plemenske živali vrste prašič [1], in zlasti člena 8 Direktive,

ob upoštevanju predloga Komisije,

ker je bila Direktiva 88/661/EGS posebej namenjena postopni sprostitvi prometa s hibridnimi plemenskimi prašiči znotraj Skupnosti; ker je v ta namen potrebna dodatna uskladitev glede sprejetja takšnih živali za pleme;

ker se določbe za sprejetje za pleme nanašajo na živali, pa tudi na njihovo seme, jajčne celice in zarodke;

ker je zato treba preprečiti, da bi nacionalna pravila, ki se nanašajo na sprejetje hibridnih plemenskih prašičev ter njihovega semena, jajčnih celic in zarodkov za pleme, prepovedovale ali omejevale promet znotraj Skupnosti ali ovirale promet v primeru naravnega pripusta in umetnega osemenjevanja, pa tudi odvzema jajčnih celic ali zarodkov;

ker hibridni plemenski prašiči obeh spolov, njihovo seme, jajčne celice in zarodki ne bi smeli biti predmet prepovedi, omejitve ali ovire v povezavi z rejo za pleme;

ker je predpis, da mora s semenom, jajčnimi celicami in zarodki ravnati uradno pooblaščeno osebje, sposoben zagotoviti potrebna jamstva za dosego želenega cilja;

ker je zaradi posebnih pogojev, ki trenutno obstajajo v Španiji in na Portugalskem, treba zagotoviti daljši rok za izvajanje te direktive v teh državah članicah,

SPREJEL NASLEDNJO DIREKTIVO:

Člen 1

Države članice zagotovijo, brez poseganja v pravila o zdravstvenem varstvu živali, da ni nobenih prepovedi, omejitev ali ovir za:

- sprejetje hibridnih plemenic za pleme,

- sprejetje hibridnih plemenjakov za naravni pripust,

- sprejetje hibridnih plemenjakov,, katerih linija je bila preizkušena na proizvodne lastnosti in ji je bila napovedana genetska vrednost, za umetno osemenjevanje,

- uporabo semena živali iz tretje alinee,

- sprejetje hibridnih plemenjakov za uradno testiranje ali uporabo njihovega semena znotraj količinskih omejitev, potrebnih za izvedbo preizkusov proizvodnih lastnosti in napoved genetske vrednosti,

- uporabo jajčnih celic in zarodkov hibridnih plemenic.

Člen 2

Države članice zagotovijo, da živalsko seme, jajčne celice in zarodke za promet brez poseganja v pravila o zdravstvenem varstvu živali, odvzema, obdeluje in shranjuje uradno odobrena organizacija ali uradno pooblaščeno osebje.

Člen 3

Države članice sprejmejo zakone in druge predpise, potrebne za uskladitev s to direktivo, najpozneje do 1. januarja 1991. O tem takoj obvestijo Komisijo.

Ne glede na to, imata Kraljevina Španija in Portugalska republika na voljo dodatno obdobje dveh let za prilagoditev tej direktivi.

Člen 4

Ta direktiva je naslovljena na države članice.

V Bruslju, 5. marca 1990

Za Svet

Predsednik

J. Walsh

[1] UL L 382, 31.12.1988, str. 36.

--------------------------------------------------
Direktiva Komisije

z dne 20. januarja 1989

o spremembi Priloge II k Direktivi Sveta 66/401/EGS o trženju semena krmnih rastlin

(89/100/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 66/401/EGS z dne 14. junija 1966 o trženju semena krmnih rastlin [1], kakor je bila nazadnje spremenjena z Direktivo 88/380/EGS [2] in zlasti člena 21a Direktive,

ker zaradi pogojev pridelave in svojih morfoloških značilnosti seme travniškega lisičjega repa (Alopecurus pratensis) vsebuje sorazmerno velik delež semen vrste Poa;

ker je torej za seme travniškega lisičjega repa, kar se tiče semen vrste Poa, težko doseči najvišjo vsebnost 1 % teže semen posamezne druge rastlinske vrste, določeno v Prilogi II k Direktivi 66/401/EGS;

ker za seme visoke pahovke (Arrhenatherum elatius) in rumenkastega ovsenca (Trisetum flavescens), ki kažeta podobne morfološke značilnosti, ta najvišja vsebnost 1 % ne velja za semena vrste Poa;

ker je torej glede na razvoj tehničnega znanja, ustrezno spremeniti Prilogo II k Direktivi 66/401/EGS, zato da ta določba velja tudi za seme travniškega lisičjega repa;

ker so ukrepi, predvideni s to direktivo, v skladu z mnenjem Stalnega odbora za seme in razmnoževalni material za poljedelstvo, vrtnarstvo in gozdarstvo,

SPREJELA NASLEDNJO DIREKTIVO:

Člen 1

V Prilogi II k Direktivi 66/401/EGS, del I, oddelek 2(A) ("Tabela"), stolpec 6 ("Tehnična čistost – Najvišja vsebnost semen drugih rastlinskih vrst (% teže) – Posamezne vrste"), se za "1,0", ki velja za Alopecurus pratensis, doda "(f)".

Člen 2

Države članice najkasneje do 1. januarja 1990 sprejmejo zakone in druge predpise, potrebne za uskladitev s to direktivo. O tem nemudoma obvestijo Komisijo.

Člen 3

Ta direktiva je naslovljena na države članice.

V Bruslju, 20. januarja 1989

Za Komisijo

Ray Mac Sharry

Član Komisije

[1] UL 125, 11.7.1966, str. 2298/66.

[2] UL L 187, 16.7.1988, str. 31.

--------------------------------------------------
DIREKTIVA KOMISIJE

z dne 21. junija 1988

o prilagoditvi Direktive Sveta 74/151/EGS o približevanju zakonodaje držav članic o določenih sestavnih delih in značilnostih kmetijskih ali gozdarskih traktorjev na kolesih tehničnemu napredku

(88/410/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 74/150/EGS z dne 4. marca 1974 o približevanju zakonodaje držav članic o homologaciji kmetijskih ali gozdarskih traktorjev na kolesih1, kakor je bila nazadnje spremenjene z Direktivo 88/297/EGS2, in zlasti člena 11 Direktive,

ker je glede na pridobljene izkušnje zdaj mogoče nekatere določbe Direktive Sveta 74/151/EGS3, kakor je bila spremenjena z Direktivo 82/890/EGS4, opredeliti natančneje in celoviteje;

ker so ukrepi, predvideni s to direktivo, v skladu z mnenjem Odbora za prilagajanje tehničnemu napredku direktiv za odstranjevanje tehničnih ovir v trgovini na področju kmetijskih in gozdarskih traktorjev,

SPREJELA NASLEDNJO DIREKTIVO:

Člen 1

Priloge III, IV in VI Direktive 74/151/EGS se spremenijo skladno s Prilogo k tej direktivi.

Člen 2

1. Nobena država članica od 1. oktobra 1988 ne sme:

- zavrniti podelitve EGS-homologacije za tip traktorja, izdaje dokumenta, navedenega v zadnji alinei člena 10(1) Direktive 74/150/EGS, ali podelitve nacionalne homologacije, ali

- prepovedati začetka uporabe traktorjev,

če so posode za tekoče gorivo, dodatne uteži in dopustne ravni hrupa tega tipa traktorja ali traktorjev skladne z določbami te direktive.

2. Države članice od 1. oktobra 1989:

- ne smejo več izdati dokumenta, navedenega v zadnji alinei člena 10(1) Direktive 74/150/EGS, za tip traktorja, katerega posoda za tekoče gorivo, dodatne uteži in dopustne ravni hrupa niso skladne z določbami te direktive,

- lahko zavrnejo podelitev nacionalne homologacije za traktor, katerega posoda za gorivo, dodatne uteži in dopustne ravni hrupa niso skladne z določbami te direktive.

Člen 3

Države članice sprejmejo predpise, potrebne za uskladitev s to direktivo, najpozneje do 30. septembra 1988. O tem takoj obvestijo Komisijo.

Člen 4

Ta direktiva je naslovljena na države članice.

V Bruslju, 21. junija 1988

Za Komisijo

Podpredsednik

COCKFIELD

PRILOGA

Priloga III k Direktivi 74/151/EGS se spremeni na naslednji način:

v točki 1 se "1,3 bara" nadomesti z "0,3 bara".

Priloga IV k Direktivi 74/151/EGS se spremeni na naslednji način:

V tretji vrstici se črta besedilo "izdelane iz kovine" in tudi vejica pred tem besedilom.

Priloga VI k Direktivi 74/151/EGS se spremeni na naslednji način:

- Sliki 1 in 2 se nadomestita z naslednjima slikama 1 in 2:

[pic]

Slika 1

[pic]

Slika 2

- Točka 1.4.2 se spremeni na naslednji način:

"1.4.2 Merjenje hrupa pri prostem teku traktorskega motorja (ni potrebno za homologacijo, vendar mora biti zapisano)".

______________

1 UL L 84, 28.3.1974, str. 10.

2 UL L 126, 20.5.1988, str. 52.

3 UL L 84, 28.3.1974, str. 25.

4UL L 378, 31.12.1982, str. 45.

Mikrofon

Mikrofon

7,5 m

7,5 m

10 m

10 m
Direktiva Sveta

z dne 8. julija 1985

o spremembi Direktive 83/181/EGS o določitvi področja uporabe člena 14(1)(d) Direktive 77/388/EGS glede oprostitve plačila davka na dodano vrednost na končni uvoz določenega blaga

(85/346/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti členov 99 in 100 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker je Direktiva 83/181/EGS [4] predpisala najmanjšo količino goriva v rezervoarjih za gorivo komercialnih motornih vozil, ki mora biti oproščeno davka na dodano vrednost ob vnosu;

ker je zaradi olajševanja prehoda notranjih meja Skupnosti treba povečati navedeno količino v začetni fazi za vozila, ki so oblikovana in zmožna prevoza oseb in potovanja med državami članicami; ker se mora v drugi fazi Svet na predlog Komisije odločiti o povečanju navedene količine, ki velja za vozila, ki potujejo med državami članicami in so oblikovana in zmožna prevoza blaga,

SPREJEL NASLEDNJO DIREKTIVO:

Člen 1

Direktiva 83/181/EGS se spremeni:

1. Člen 83 se nadomesti z naslednjim besedilom:

"Člen 83

Države članice lahko omejijo uporabo oprostitve za gorivo v standardnih rezervoarjih komercialnih motornih vozil:

(a) ko vozilo prihaja iz tretje države, na 200 litrov na vozilo na eno pot;

(b) ko vozilo prihaja iz druge države članice:

- na 200 litrov na vozilo na eno pot v primeru vozil, ki so oblikovana in zmožna prevoza blaga za plačilo ali brez plačila,

- na 600 litrov na vozilo na eno pot v primeru vozil, ki so oblikovana in zmožna prevoza več kot devetih oseb, vključno z voznikom, za plačilo ali brez plačila.

Skladno s postopki, predvidenimi v Pogodbi o tej točki, se Svet na predlog Komisije do 1. julija 1986 odloči o povečanju količine goriva, ki se lahko vnese brez dajatev in je v standardnih rezervoarjih za gorivo v vozilih iz prve alinee (b) prvega pododstavka."

2. Člen 84(a) se nadomesti z naslednjim besedilom:

"(a) komercialna motorna vozila, ki se ukvarjajo z mednarodnim prevozom, ki prihajajo iz tretjih držav v obmejno cono, do največ 25 km v zračni črti, ko je tak prevoz sestavljen iz poti, ki jih opravijo osebe, ki živijo v tej coni;".

Člen 2

Države članice sprejmejo ukrepe, potrebne za uskladitev s to direktivo najpozneje do 1. oktobra 1985. O tem takoj obvestijo Komisijo.

Člen 3

Ta direktiva je naslovljena na države članice.

V Bruslju, 8. julija 1985

Za Svet

Predsednik

J. Santer

[1] UL C 95, 6.4.1984, str. 3.

[2] UL C 172, 2.7.1984, str. 15.

[3] UL C 248, 17.9.1984, str. 13.

[4] UL L 105, 23.4.1983, str. 38.

--------------------------------------------------
Direktiva Komisije

z dne 2. maja 1980

o trženju krmnih mešanic v nezaprti embalaži oziroma posodi, v nekaterih primerih

(80/511/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 79/373/EGS z dne 21. aprila 1979 o trženju krmnih mešanic za živali [1] in zlasti njenega člena 4,

ker je treba krmne mešanice na podlagi določb zgoraj omenjene direktive na splošno tržiti v zaprti embalaži oziroma posodi; ker se na ravni Skupnosti lahko dovoli tudi odstopanje od tega pravila;

ker veljavni zakoni v državah članicah dovoljujejo nekatera odstopanja od določb, da se krmne mešanice tržijo v zaprti embalaži oziroma posodi; ker je zaradi lažjega izvajanja določb Direktive 73/373/EGS treba na ravni Skupnosti dopustiti odstopanje, ki se zdi iz praktičnih ali gospodarskih razlogov upravičeno;

ker je treba zato, da se glede identitete in kakovosti krmnih mešanic zagotovi izpolnjevanje veljavnih določb o označevanju, razlikovati med takšnimi primeri, pri katerih se krmne mešanice tržijo v rinfuzi ali v nezaprti posodi na podlagi odstopanja od veljavnih določb, in takšnimi, pri katerih se tržijo bodisi v rinfuzi bodisi v nezaprti embalaži oziroma posodi;

ker so ukrepi, predvideni s to direktivo, v skladu z mnenjem Stalnega odbora za krmo,

SPREJELA NASLEDNJO DIREKTIVO:

Člen 1

1. Države članice s predpisi določijo, da se krmne mešanice tržijo v rinfuzi ali v nezaprti embalaži oziroma posodi pri:

(a) pošiljkah med proizvajalci krmnih mešanic;

(b) pošiljkah med proizvajalci krmnih mešanic in podjetji za embaliranje;

(c) krmnih mešanicah, pridobljenih z mešanjem zrnja ali celih plodov;

(d) mineralnih blokih ali lizalnih kamnih;

(e) majhni količini krmnih mešanic (manj kakor 50 kg teže), ki so namenjene končnemu uporabniku in so vzete neposredno iz embalaže oziroma posode, ki je pred odprtjem izpolnjevala zahteve določb iz člena 4(1) Direktive 79/373/EGS.

2. Države članice s predpisi določijo, da se krmne mešanice tržijo v rinfuzi ali v nezaprti posodi, toda ne v nezaprti embalaži pri:

(a) krmnih mešanicah, ki jih proizvajalec dostavi neposredno končnemu uporabniku;

(b) melasirani krmi, ki ne vsebuje več kakor tri sestavine;

(c) peletirani krmi.

Člen 2

Države članice sprejmejo zakone in druge predpise, potrebne za uskladitev s to direktivo, najpozneje do 1. januarja 1981. O tem takoj obvestijo Komisijo.

Člen 3

Ta direktiva je naslovljena na države članice.

V Bruslju, 2. maja 1980

Za Komisijo

Finn Gundelach

Podpredsednik

[1] UL L 86, 6.4.1979, str. 30.

--------------------------------------------------
Direktiva Sveta

z dne 20. decembra 1979

o spremembi Prve direktive o določitvi skupnih pravil za nekatere vrste prevoza blaga po cesti med državami članicami

(80/49/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 75(1) Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ob upoštevanju mnenja Ekonomsko-socialnega odbora2 [2],

ker je treba v okviru Prve direktive z dne 23. julija 1962 o določitvi skupnih pravil za nekatere vrste prevoza blaga po cesti med državami članicami [3], kakor je bila nazadnje spremenjena z Direktivo 78/115/EGS [4], za prevoz za lastne potrebe, ki ga opravljajo podjetja, predvideti izvzetja iz vseh kvot in dovoljenj,

SPREJEL NASLEDNJO DIREKTIVO:

Člen 1

Priloga I k Prvi direktivi Sveta z dne 23. julija 1962 se spremeni:

1. Vstavi se naslednja točka:

"11. Prevoz blaga z motornimi vozili, če so izpolnjeni naslednji pogoji:

(a) blago, ki se prevaža, mora biti lastnina podjetja ali ga je moralo podjetje prodati, kupiti, oddati, najeti, izdelati, pridobiti, obdelati ali popraviti;

(b) namen vožnje mora biti prevoz blaga v podjetje ali iz njega ali prevoz blaga znotraj ali zunaj podjetja za njegove lastne potrebe;

(c) motorna vozila, ki se uporabljajo za tak prevoz, morajo voziti zaposleni v podjetju;

(d) vozila, s katerimi se blago prevaža, morajo biti v lasti podjetja ali jih mora podjetje kupiti pod pogoji odloženega plačila.

Ta določba se ne uporablja za uporabo nadomestnega vozila v času krajše okvare vozila, ki se običajno uporablja;

(e) prevoz sme biti le pomožna dejavnost v okviru glavne dejavnosti podjetja."

2. Točki 11 in 12 postaneta točki 12 in 13.

Člen 2

Države članice sprejmejo potrebne ukrepe za liberalizacijo vrst prevoza, omenjenih v členu 1, najpozneje do 1. julija 1980.

Vsaka država v treh mesecih od notifikacije te direktive in v vsakem primeru do 1. julija 1980 obvesti Komisijo o ukrepih, ki jih je sprejela za izvajanje te direktive.

Člen 3

Ta direktiva je naslovljena na države članice.

V Bruslju, 20. decembra 1979

Za Svet

Predsednik

J. Tunney

[1] UL C 293, 13.12.1976, str. 50.

[2] UL C 281, 27.11.1976, str. 2.

[3] UL 70, 6.8.1962, str. 2005/62.

[4] UL L 54, 25.2.1978, str. 18.

--------------------------------------------------